CELEX: 62010TN0154
Language: et
Date: 2010-04-02 00:00:00
Title: Kohtuasi T-154/10: 2. aprillil 2010 esitatud hagi — Prantsusmaa versus komisjon

19.6.2010   
            
            
               ET
            
            
               Euroopa Liidu Teataja
            
            
               C 161/43
            
         
      2. aprillil 2010 esitatud hagi — Prantsusmaa versus komisjon
      (Kohtuasi T-154/10)
      (2010/C 161/69)
      Kohtumenetluse keel: prantsuse
      
         Pooled
      
      
         Hageja: Prantsuse Vabariik (esindajad: E. Belliard, G. de Bergues, B. Beaupère-Manokha ja J. Gstalter)
      
         Kostja: Euroopa Komisjon
      
         Hageja nõuded
      
      
                  —
               
               
                  tühistada vaidlustatud otsus tervikuna;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Käesoleva hagiga palub hageja tühistada komisjoni 26. jaanuari 2010. aasta otsuse K(2010) 133, millega tunnistatakse siseturuga kokkusobimatuks riigiabi, mis seisneb La Poste’ile piiramatu tagatise andmises, mis tuleneb Prantsuse õiguse sätetest avalik-õiguslike isikute, mis on samastatud avalik-õigusliku isikuga, mis tegeleb tööstuse ja kaubandusega, staatusest tulenevate õiguslike tagajärgede kohta (riigiabi C 56/2007 (ex E 15/2005)).
      Hageja esitab oma hagi põhjenduseks kolm väidet, mis tuginevad:
      
                  —
               
               
                  õigusnormi rikkumisel, mis seisneb selles, et komisjon ei teinud riigiabi olemasolu kindlaks õiguslikult piisavalt. Nimelt ei järginud komisjon eeskirjasid tõendamise kohta riigiabi valdkonnas, seda nii tõendamiskohustuse kui ka tõendamise määra osas;
               
            
                  —
               
               
                  faktivigadel ja õigusnormi rikkumisel, mis seisnevad selles, et komisjon lähtus La Poste’ile antava piiramatu tagatise olemasolust;
               
            
                  —
               
               
                  mõiste „eelis” EL toimimise lepingu artikli 107 lõike 1 tähenduses rikkumisel. Nimelt järeldas komisjon esiteks vääralt, et tagatise olemasolu loob La Poste’ile eelise, ning teiseks leidis komisjon vääralt, et La Poste’i positiivne märkimine oli tingitud väidetava tagatise olemasolust.